Jones Shane: Māori Television Service (Te Aratuku Whakaata Irirangi Māori) Amendment Bill — Second Reading Instruction to Committee In Committee Third ReadingText is incorporated into the Bound VolumeJones Shane: Māori Television Service (Te Aratuku Whakaata Irirangi Māori) Amendment Bill — Second Reading Instruction to Committee In Committee Third Reading[Sitting date: 19 November 2013. Volume:695;Page:14956. Text is incorporated into the Bound Volume.]Hon SHANE JONES (Labour): Kia ora anō tātau. E te Pika o te Whare tēnā koe e hautū nei i a tātau i tēnei pō. Kua riro he 10 meneti te roa o tēnei kōrero māku te katoa otēnā tāima e whakapau kia whai pūkenga ai ō tātau hoa ki tēnā taha o te Whare i a rātau e āmene ana i te kaupapa i roto i te pire nei.Ko te pouaka whakaata me āta whai taringa mai rātou ki Te Reo Māori e kōrerotia ana kātahi ka ngoto mārika ki roto i ō rātau hinengaro ki roto i ō rātau ngākau wairua o Te Reo Māori e kōrerongia ake nei he taonga mai i ō tātau mātua hei kōrerotanga mā tēnei reanga hei tukunga mā mātau ki ngā tamariki ki Aotearoa whānui. Tēnei mātau te tautoko i te pire nei. Ahakoa ōku kōrero horekau he tautoko ki te Minita me hāngai tonu ki te kaupapa o te pire ko te reo Māori me ōna tikanga. Me wewete i ngā take o te Minita ki te taha me hāngai tonu ki ngā take i whakakorikoringia ai ō tātau mātua i te tuatahi.Nā hoki ōku whakaaro ki te matua nei ki a Tā Hēmi—ki a Hēmi Tau. Ka hoki mai ai tēnā kaumātua i te Pakanga Tuarua. Nāna i arataki mai i ngā hōia o te Hokowhitu a Tū. Ka makere mai i te kaipuke nā rātau i whakahoki mai ki Aotearoa. Ka hoki ki te kāinga. Nā ka puea ake te wairua te moemoeā kia pūmau Te Reo Māori i waenga tonu i āna tamariki wāna mokopuna wāna hapū i roto i Te Tai Tokerau. Tahi ka piri atu ki ētahi atu o ngā mātua. Nāna i roto i te rīpoata nei Te Kāhui o Māhutonga tētahi waiata i waiho hei kōrerotanga hei whakamihi mā mātau mō Te Reo Māori. Nā reira tika tonu me mihi atu tātau ki ēnā kaumātua. Ētahi atu ko Charles Mohi ko ngā tuākana ngā tēina o te whānau o ngā Huata ētahi atu ko te kaumātua Tūwhāngai.E mahara ana ahau ki te pīki hui i tū ki roto i Waiwhetū. Ko te tau 1980. Nā i tērā wā ko te tangata nei a Kara Puketapu i te hautū i te tari Māori. Nāna te pūtea i te wā i a Ben Couch nāna te pūtea i rauhī kia tū ai tēnā hui. Ka puta mai ngā kaumātua katoa. Kātahi ka tū mai tētahi o ngā mātua o Whanganui ka tautoko i te kaupapa nei kia whakatōngia he purapura mō Te Reo Māori. Ko tētahi o ngā kaiwhakahaere o tēnā hui ko Ruka Broughton. Ko ia tētahi o ngā pūkenga o te ao Māori i awhi wawe i roto i a mātau i te noho ki Pōneke i tērā wā kia whakawhiwhia tonutia Te Reo Māori i mua i te tukunga mai o te pūtea kia tū ai ngā kōhanga.Nā ētahi atu kaumātua te hia noa atu ēngari ko tētahi wahine i reira nāna ngā kaumātua i tērā pō me ngā kuikuia i whakamātautau i whakataratara. Ko te wahine nei a Iritana Tāwhiwhirangi. I mōhio tātau i a tātau e kōrero ana mō ngā take mō Te Reo Māori arā noa atu te toenga o te kapa whaea kapa matua o tērā wā e toe tonu ana nā rātau tēnei waka i whakarite hei hari i ngā moemoeā o tō tātau iwi. Nā reira i a tātau e mihi ana ki te pire e mihi ana ki te kaupapa kaua tātau e wareware ki te hunga kua whetūrangitia. Ētahi ō rātau e toe ana hei mōrehu hei mihinga mā tātau ō roto i te Whare nei ka mutu ko ngā ingoa o ngā rōpū kua whakaritea hei noho ki Te Pūtahi Pāho.Ahau e tautoko ana i te kaupapa nei. Waiho ko tētahi kēwai o te kete taukawe o te kete e pupuru ko ngā rōpu kei tō tātau ao Māori. Horekau ōku kōrero mō rātau i a rātau e whakarite ana me pēhea te whakahaere. Mā rātau anō tēnā e whakatatū tā te mea ko ngā kanohi o te ao Māori e tau ana ki runga i a rātau. He mōhio nōku ehara rātau i te iwi kūare me pēhea rānei tēnei taonga e poipoia ai e whakakonihi ai hei taonga kia ranea ake te aroha kei ā tātau tamariki mokopuna ki tō tātau Reo Māori. Nā reira ko tāku he tautoko.Ko tāku ki te Minita me rapu tētahi wāhi pūtea pea me whakawhiwhi atu ki ētahi āpiha pea hei āwhina atu i a rātau e mahi ngātahi me te Karauna. I te tuatahi i te ohooho ahau e te Māngai o te Whare ka riro ko rātau hei rangatira mō ngā taonga e karangahia nei he iarere ēngari kua tatū taku ngākau ināianei me taku mōhio horekau ōku hoa i rata mai ki ēnā whakahē ōku kātahi au ka tuku ki raro. Ēngari ko te mahi hei kōrerotanga i tēnei pō kia kaha tātau te whakaaro mai i a koutou e noho ana ngā Minita kia whai huruhuru ai rātau ki te whakatutuki i ngā mahi i roto i te pire whakaarongia ana hei mahi mā rātau. Ka mutu ko ēnei take mō te āhuatanga o tō tātau Reo. Kaua tātau e teWhare e waiho mō tēnei taonga ko pouaka whakaata anakenake hei whakapuāwai i ngā moemoeā kei tēnā hapū kei tēnā iwi ka mutu ko te motu whānui. Waiho tēnā take hei amonga mā tātau katoa. Kia kaua rawa atu Te Reo e whakangoikorengia i roto i ngā kura. Kia kaua rawa atu Te Reo e whakatahangia i a tātau e rapu nei me pēhea rānei ngā manuhiri o rāwāhi e whakataungia ai. Me pēhea rānei ngā hākinakina papai o Aotearoa e wehea mai i Te Reo Māori. Koia tāku e tautoko nei i te kaupapa o ngā Kapa-ō-Pango i a rātau e rapu nei me pēhea rānei Te Reo Māori e kīnakitia ai ki ngā kaupapa ā-rēhia ki ngā kaupapa hākinakina e ngākaunuitia e te whānuitanga o te motu.Ka mutu Te Reo Māori i roto i tēnei pire e whakaarongia ana e kore Te Reo e tika ki te kāhore ngā tikanga noki e tautokotia ka mutu ka waihotia he hōtaka ka waihotia he pakipūmeka hei hari hei hāpai i ngā tikanga nōki. Ka mutu te hunga ka tino whiwhi inā oti i roto i ēnei mahi hōu me kī e whakaarongia ana i roto i te pire nei ko ā tātau tamariki ēngari ko ā tātau hoa Pākehā anō hoki me ngā huanga mai i ngā motu o Te Moana-nui-a-Kiwa. Tāku e īnoi ake nei ki a tātau whakaarongia tētahi tauira ka riro ko Te Reo Māori hei kōrerotanga mā mātau te iwi Māori otirā hei whakarangatira hei whakamihinga hei whakamīharo mā Aotearoa katoa. Nā kia tū ngā kaupapa whakatau i roto i ngā kura kaua e whakatahangia i Te Reo Māori. Kia tū ngā kaupapa kei ngā kaunihera takiwā kei ngā kaunihera kei ngā rohe kei ngā koromatua tukua Te Reo Māori kia rite ki te raukura kia rangatira ai ngā ritenga me ngā tikanga i roto i ngā kaunihera. Ēnei mea katoa e oti mā roto i te pire nei māku ki a tātau ēnei mea katoa ka oti.Ka mutu e te Māngai o te Whare tā mātau i pōuri tā mātau hoki i mānakanaka ai roa rawa te wā tēnei take e tārewa ana. Ka nui noa atu te mānakonako o waenga tonu i a mātau e matatau nei ki Te Reo Māori e īnoi nei ki Te Atua ki te wāhi ngaro kia whakawhiwhia Te Reo Māori ki a mātau tamariki mokopuna ēngari me hāngai. Kaua rawa ēnei take e waiho kia whakatārewatia. Ki te tārewa mārika māku ki a tātau ko ngā kaiamo ko ngā kaitautoko kātahi ka manawa kore kātahi rātau ka ngoikore haere. Nā koia tāku e mea ake nei ki te Minita kia kaha te tautoko hāunga anō i a Pouaka Māori ēngari ko ngā irirangi Māori anō hoki. Arā noa atu te māra hei whakatupu i ngā māhuri āpōpō ka rite rātau hei pupuru i ngā tūranga teitei kei tēnei Pouaka Māori me kī.Kaua e waiho ko tēneki anake hei titiro mā tātau i a tātau e whiriwhiri me pēhea rānei Te Reo Māori e whakapakaringia ēngari tirohia anō hoki ngā irirangi tirohia anō hoki ngā kōhanga. E kore au e kōrero kōhanga ki te aroaro o te Minita he mōhio nōku āhua wera tonu ana tēnā take māna me Hekia Parata mā e rapu me pēhea rānei he rongoā ka kitea kia kaua rawa atu ngā kinonga o te poari whakahaere e māturuturu ki waenga tonu ia kōhanga ia kōhanga.Nā reira e Te Māngai tēnei mātau i te tautoko te mihi atu ki te Minita ahakoa āhua kārawarawa tana tuarā i ahau i mua e pai ana. He kaitōrangapū ahau tū mai tū atu. Horekau ōku raruraru kia puta i a au he kōrero ka whakautua tēnā kōrero ki ahau. Nā reira tēnei mātau te tautoko kia ora tātau katoa.[Greetings to us once again. Thank you Mr Assistant Speaker of the House as you lead us here this evening. This address will take 10 minutes and I will use up the whole time so that our colleagues on the other side of the House can acquire new skills as they endorse the gist of this bill.The television audience must listen intently to the Māori language being spoken and then impress it implicitly in their minds feelings and in the spirit of the Māori language used here as being a treasure from our ancestors for this generation to speculate over and as something from us to the children and the whole of the country. We support this bill. Despite my comments that I do not support the Minister I must remain focused on the essence of this bill which is the Māori language and its customs. We mustdisengage from the matters for the Minister and leave them to one side and remain focused on the matters that our ancestors were negotiating in the first place.My thoughts go back to this elder Sir Hēmi—Hēmi Tau. That elder returned from the Second World War with the soldiers of the Māori Battalion. He disembarked the ship that brought them back to New Zealand and returned home. It was then that the dream manifested for the Māori language to be fixed permanently within his children grandchildren and his subtribes in Northland. Then he consulted other fathers. He left a song in this report of Te Kāhui o Māhutonga for us to talk about the Māori language and to celebrate it. Therefore it is only right that we salute those elders. Others were Charles Mohi elder and younger siblings of the Huata family and Hēnare Tūwhāngai.I recall a huge seminar that was held at Waiwhetū Marae in the 1980s. This person Kara Puketapu was the Secretary of the Māori Affairs department at the time. He put together the funding required for that seminar in Ben Couch’s time. All elders attended. One of the chiefs from Whanganui then stood up and endorsed this proposal about the Māori language and the seed was sown. Ruka Broughton one of the convenors of that seminar an expert in Māoridom and of the Māori language who was living amongst us in Wellington at the time quickly embraced the proposal that the Māori language be made available immediately even before funding to establish language nests had been allocated.Now there were other elders a huge number of them but there was this one particular woman present with other elderly women who tested and challenged the elders that night. This woman was Iritana Tāwhiwhirangi. In our discussions about matters pertaining to the Māori language we must recognise the fact that there are still teams of remaining mothers and fathers of that era left who considered that this would be the vessel to carry the dreams of our people. So while we are paying a tribute to the bill and the proposal we must never forget those who have passed away. Some of them remain as survivors to be acknowledged by us in this House and furthermore as names for the organisations considered to sit on Te Pūtahi Pāho.For me personally I support this proposal and leave our Māori organisations to hold one handle of the flax basket as they ponder over how Te Pūtahi Pāho should operate. I have nothing to say to them. They will have to make those determinations for themselves as they are accountable to Māoridom. I know for a fact that Māoridom is not ignorant in terms of how this treasure should be nurtured and treated with a great deal of stealth so that the love that our children and grandchildren have for our Māori language will well up in abundance. So my part is to support it.I urge the Minister to provide a portion perhaps of the funding for officials to perhaps help them work collaboratively with the Crown. At first I was wary Mr Assistant Speaker of the House that they would end up being the owners of property called spectrum but I am satisfied now knowing that some colleagues of mine were not too pleased with my opposing views so I sat down. But what we should be doing this evening while seated is to work hard to come up with strategies so that Ministers have the tools to work with to fulfil the tasks in the bill under consideration. Furthermore these matters relate to the state of our language. We the House must never allow this property the television set to be the sole means of bringing the dreams of that subtribe tribe and nation to fruition. We should all bear that responsibility. The Māori language must never be weakened in the schools and put to one side while we contemplate how visitors from overseas are to be welcomed or for that matter how top sports in New Zealand can be extricated from the Māori language. That is why I support the All Blacks’ philosophy as they seek ways to embellish well-liked pleasure and sports pursuits at a national level with the Māori language.As well as that the Māori language being considered in this bill would not be appropriate without its supporting customs too and what is more it is left to a programme a documentary to bear and take up the role of customs. As well the ones who will really benefit from these new applications being considered in this bill will not only be our children but also our non-Māori friends and Pacific Island relations. My plea to us all is to consider a model where the Māori language is left for us the Māori people to articulate treat with dignity eulogise and admire for the whole of New Zealand. So when there is a welcome ceremony in schools the Māori language is not parked up on the side. When it comes to ceremonies at local government council regional and mayoral levels allow the Māori language and its customs to prevail just like a plume a treasure so that council proceedings and protocols are conducted with dignity. I assure you that all these things can be accomplished in this bill.Beyond that Mr Assistant Speaker of the House we were disappointed and anxious too about the length of time this matter has been hanging around unresolved. There is much desire among us the ones fluent in the Māori language to have it made available to our children and grandchildren and we pray to God and the place out of sight that this happens. But it must be relevant. These matters should never be suspended and left unresolved. If this is a deliberate ploy then bearers and supporters will become disheartened and listless. That is what I was alluding to when I said the Minister should work hard to provide support not only to Māori Television but also to Māori radio. There are many plantations where saplings for tomorrow are planted so that their like can fill high positions at this Māori Television shall we say.We should not focus on this alone as we consider how to strengthen the Māori language but should examine the situation relating to radio and language nests as well. I will not mention language nests in front of the Minister because I know that is still a somewhat hot topic for him Hēkia Parata and others as they continue to look for a remedy to ensure that problems at Te Kōhanga Reo National Trust will not trickle down directly to each and every language nest.And so Mr Assistant Speaker we do support the bill and congratulate the Minister even though I inflicted some welts on his back in the past but that is fine. I am a politician through and through. I do not have any problems with expressing a view and the response that is made to me. So we do endorse this and greetings to us all.]